มีเซ็กซ์กับภรรยาแต่ว่าภรรยากินยาคุมแผงเป็นประจำแล้วหลังจากนั้นก็กินยาคุมฉุกเฉินเข้าไปอีกพอผ่านมา1สัปดาห์หลังจากมีอะไรกัน แล้วตรงกับรอบเดือนพอดี แต่มาช้ากว่าปกติ2วันแล้วเลือดที่ออกมามีปริมาณน้อยมากๆประมาณ1ช้อนชาเปื้อนติดผ้าอนามัยมาเป็นแบบนี้4วันแล้วก็ไม่มีเลือดอะไรมาอีกเลยอยากทราบว่าเป็นผลจากยาคุมที่ทำให้เลือดมาน้อยหรือว่าเป็นเลือดล้างหน้าเด็กกันแน่ครับ
สวัสดีค่ะ การใช้ยาคุมแบบแผงรายเดือนนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง ถ้าได้กินยาติดต่อกันจนหมดแผง โอกาสตั้งครรภ์มีน้อยกว่า 1% และถ้ากินยาทุกวัน ไม่มีความจำเป็นต้องใช้ยาคุมฉุกเฉินตามเข้าไปอีกจากที่กล่าวมา นึกถึงว่าเป็นเลือดจากผลข้างเคียงของยาคุมกำเนิดแบบฉุกเฉินที่กินเพิ่มเข้าไปได้มากกว่า และการกินยาคุมแบบแผงรายเดือนก็ทำให้มีเลือดออกผิดปกติได้อยู่แล้วด้วยให้สังเกตอาาร ถ้าเลือดออกมาน้อยๆ ไม่เกิน 7 วัน อาจจะเป็นผลข้างเคียงจากยา ไม่ต้องทำอะไรเพิ่ม แต่ถ้าเลือดยังออกติดต่อกันเกิน 7 วันอยู่ ควรไปพบแพทย์เพื่อตรวจหาสาเหตุอื่นๆของเลือดออกผิดปกติเช่นการติดเชื้อ เนื้องอกของอวัยวะสืบพันธุ์ร่วมด้วยได้ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ แต่ถ้ากินยาคุมอยู่ต่อเนื่องอย่างที่กล่าวไปว่ามีโอกาสตั้งครรภ์น้อยมากๆ